Prístavisko Valongo

Prístavisko Valongo je staré nábrežné mólo v brazílskom meste Rio de Janeiro. Nachádza sa v prístavnej oblasti mesta, medzi ulicami Rua Coelho e Castro a Rua Sacadura Cabral, približne 350 m južne od súčasného brehu zátoky Guanabara. Vybudované bolo v roku 1811 a slúžilo ako miesto vyloďovania afrických otrokov dovážaných do Brazílie, priamo v prístavisku sa s otrokmi aj obchodovalo. Do roku 1831, kedy bolo otroctvo oficiálne zrušené, prešiel prístavom odhadom až 1 milión otrokov.. Roku 1843 bolo mólo celkovo prestavané, aby poslúžilo ako miesto vylodenia princeznej Terézie Márie Neapolsko-sicílskej, ktorá priplávala do Brazílie, aby sa tu vydala za brazílskeho cisára Petra II. Následne sa mólu začalo hovoriť tiež Mólo cisárovnej (Cais da Imperatriz). Na začiatku 20. storočia bolo mólo zasypané v rámci urbanistickej reformy a prestavby celej prístavnej oblasti. Počas archeologických prieskumov začatých v roku 2011 tu bolo objavené veľké množstvo amuletov a ďalších drobných predmetov pôvodom z Konga, Angoly a Mozambiku. V júli 2017 bola archeologická lokalita zapísaná na zoznam svetového dedičstva UNESCO. Galéria Referencie Iné projekty Commons ponúka multimediálne súbory na tému Prístavisko Valongo Externé odkazy Circuito histórico e arqueológico da celebração da herança africana - Cais do Valongo e da Imperatriz Archivované 2018-12-31 na Wayback Machine Zeugnis der Ankunft afrikanischer Sklaven auf dem amerikanischen Kontinent The Valongo Wharf Archeological Site Auf den Spuren des Sklavenhandels im Hafenviertel Unesco ernennt Sklavenhafen Rio de Janeiros zum Weltkulturerbe Zdroj Tento článok je čiastočný alebo úplný preklad článku Přístaviště Valongo na českej Wikipédii.